b'\n_START_ARTICLE_\nEva Mendes\n_START_SECTION_\nBiografia\n_START_PARAGRAPH_\nEva Mendes, descendent de cubans, des de petita resid\xc3\xad a Miami i posteriorment es trasllad\xc3\xa0 a Los Angeles, Calif\xc3\xb2rnia. \xc3\x89s la filla petita de quatre germans. Abandon\xc3\xa0 els seus estudis de m\xc3\xa0rqueting a mitjans de la d\xc3\xa8cada dels anys 1990, quan fou descoberta per un agent art\xc3\xadstic, quan aquest va veure la seva foto a la carpeta d\'un ve\xc3\xad admirador de la seva bellesa._NEWLINE_La seva primera pel\xc2\xb7l\xc3\xadcula \'Children of the Corn V: Fields of Terror del 1998, una cinta que aniria a parar als Estats Units directament al mercat del v\xc3\xaddeo. Aquest mateix any va apar\xc3\xa8ixer en un episodi de la coneguda s\xc3\xa8rie Urg\xc3\xa8ncies._NEWLINE_Un breu paper en la com\xc3\xa8dia de John Fortenberry A Night at the Roxbury tamb\xc3\xa9 el 1998 com la fadrina de l\'actriu Molly Shanon l\'ubic\xc3\xa0 al panorama cinematogr\xc3\xa0fic internacional._NEWLINE_La seva carrera al cinema fou apuntant-se amb personatges m\xc3\xa9s importants a My Brother the Pig (1998); Urban Legends: Final Cut (2000); Ferida oberta   (2001); Contra rellotge (2001), pel\xc2\xb7l\xc3\xadcula d\'acci\xc3\xb3 protagonitzada per Denzel Washington; Hitch (2004), com\xc3\xa8dia que coprotagonitza amb Will Smith o Ghost Rider, pel\xc2\xb7l\xc3\xadcula fant\xc3\xa0stica coprotagonitzada per Nicolas Cage._NEWLINE_Ha intervingut als videoclips de The Strokes: The End Has no End, Aerosmith: Hole in my soul i al de Will Smith: Miami._NEWLINE_Eva est\xc3\xa0 unida a PETA (Persones pel Tracte \xc3\x88tic als Animals). Pos\xc3\xa0 nua per aquesta obra per conscienciar la gent que les pells no s\'haurien d\'utilitzar._NEWLINE_Eva Mendes pos\xc3\xa0 per al fot\xc3\xb2graf Marino Parisotto per al calendari 2008 de Campari. Inspirat en contes de fades, Eva apareix disfressada de personatge de conte.\n_START_SECTION_\nEmpreses comercials\n_START_PARAGRAPH_\nMendes t\xc3\xa9 una l\xc3\xadnia de roba de llit i vaixella que es ven a Macy\'s. El 2010, Mendes va cantar en "Pimps Do not Cry ", una can\xc3\xa7\xc3\xb3 que apareix a  The Other Guys,  i va fer un duet amb CeeLo Green a "Pimps Don T Cry." El 2011 va gravar una versi\xc3\xb3 de "The Windmills of Your Mind." Tamb\xc3\xa9 \xc3\xa9s la directora creativa de la marca de maquillatge CIRCA Beauty, que es va llan\xc3\xa7ar exclusivament a Walgreens el 2015.\n_START_SECTION_\nAls mitjans\n_START_PARAGRAPH_\nMendes va ser elegit el n\xc3\xbamero quatre en l\'edici\xc3\xb3 de 2008 i el n\xc3\xbamero u en l\'edici\xc3\xb3 de 2009 de les [99] dones m\xc3\xa9s desitjades d\'AskMen.com. La revista Maxim va classificar a Mendes el n\xc3\xbamero set en la seva edici\xc3\xb3 del Hot 100 del 2007. Va apar\xc3\xa8ixer a la portada de  Maxim per segona vegada el novembre de 2007. Maxim va classificar Mendes al n\xc3\xbamero 11 en la seva edici\xc3\xb3 Hot 100 del 2010. La revista People la va nominar una de les m\xc3\xa9s belles de 2012 de cada edat.'